### Resumé

En privat virksomhed, [adresse], har anmodet om en lokalplan for et areal i den nordlige del af Give ved erhvervsområdet ved Gunner Holst. Arealet ejes og anvendes i dag af virksomheden til flere forskellige erhverv. Virksomheden har siden 1970'erne bl.a. håndteret ammoniak og er en såkaldt risikovirksomhed. Størstedelen af arealet, der ønskes lokalplanlagt, er omfattet af en eksisterende erhvervslokalplan fra 2002, som udlægger to delområder til erhverv. Den nye lokalplan ønskes udvidet mod vest med et areal der ligger i landzone i en erhvervsramme. I den nye lokalplan ønskes grænsen mellem de to delområder til erhverv ændret, så der kun gives mulighed for virksomheder i høj miljøklasse i den vestlige del af planområdet. Herved kan Give Sværgods' aktiviteter blive samlet og sikkerheden blive forbedret med indhegning og overvågning. Naturområdet langs [adresse] fastholdes.

### Sagsfremstilling

#### Lokalplanens indhold

#### ![Figur 1. Kort over lokalplanområdet](data:image/jpeg;base64...)

Figur 1: Kort over lokalplanområdet

En privat virksomhed, [adresse], har anmodet om at få udarbejdet en lokalplan for et areal, der ligger i erhvervsområdet i den nordlige del af Give, ved [adresse]. Arealet er på ca. 6,5 ha, og det ligger syd for [adresse] og vest for [adresse], sydvest for rundkørslen. Arealet vejbetjenes fra syd, fra [adresse].

Bertram Petersen ligger hele arealet indenfor kommuneplanramme 2.E.5 til erhverv. Derudover ligger langt størstedelen af arealet indenfor den eksisterende erhvervslokalplan fra 2002 - lokalplan nr. 035202 Erhvervsområde ved [adresse] i Give. Heri er fastlagt to delområder til erhverv. Den nye lokalplan skal erstatte den eksisterende lokalplan.

Arealet indenfor den eksisterende lokalplan anvendes i dag til erhverv i form af [adresse] og Give Trailer Service, der også ejer arealerne. [adresse], der siden 1970'erne bl.a. har håndteret ammoniak, er en såkaldt risikovirksomhed med Miljøstyrelsen som myndighed. [adresse] har opført tekniske anlæg/bygninger hertil. Virksomheden varetager også transport af betonelementer mv. Indenfor planområdet er desuden opført to bygninger/haller i forbindelse med Give Trailer Service. I øvrigt er størstedelen af arealet asfalteret, mens den sydlige del af planområdet er udlagt til natur.

Den nye lokalplan ønskes udvidet med et areal mod vest, der ligger i landzone og indenfor kommuneplanramme 2.E.5 til erhverv. Arealet henligger i dag som græsareal, og ejes af den tilgrænsende ejendom (Give Sværgods' ejer/direktør).

I den nye lokalplan ønskes afgrænsningen mellem de to delområder til erhverv ændret, så der kun gives mulighed for virksomheder i høj miljøklasse i den vestlige del af planområdet. Herved kan risikovirksomhedens aktiviteter blive samlet mod vest, og sikkerheden blive forbedret med indhegning og overvågning. Virksomheden oplyser, at med en forbedret afgrænsning af de to delområder til erhverv, i en ny lokalplan, vil hele delområdet til risikovirksomhed / høj miljøklasse blive placeret samlet mod vest, og det vil være muligt at indhegne det med fast hegn. Hermed vil aktiviteterne kunne holdes fysisk adskilt fra kørsler og aktivitet ift. de andre virksomheder indenfor lokalplanområdet.

Naturområdet langs [adresse] i den sydligste del af lokalplanområdet, fastholdes. Vejbetjening af planområdet vil fortsat være fra [adresse].

#### Kommuneplantillæg

Der udarbejdes tillæg til kommuneplan 2025-2037, da miljøklassen ændres i kommuneplanrammen, så det svarer til den faktiske anvendelse af området. Eventuelle øvrige ændringer vil blive afklaret i planprocessen.

#### Miljøvurdering

I forbindelse med udarbejdelse af lokalplan og kommuneplantillæg vil det blive vurderet, om der skal udarbejdes en miljøvurdering, og hvilke emner en eventuel miljøvurdering vil skulle omfatte.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget er otte uger jævnfør planloven, da tillægget ændrer anvendelsen eller inddrager nye arealer, og dermed har særlig interesse for offentligheden.

#### Overtagelsespligt/Frafaldserklæring

Størstedelen af lokalplanområdet er privatejet og i byzone, og en frafaldserklæring er derfor ikke nødvendig for det areal. En mindre del af lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1433 og tillæg nr. 5 igangsættes.

### Beslutning

Godkendt.